**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-06-21 Nr. TAR-73

Posėdžio data – 2021 m. birželio 16 d.

Pradžia – 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

2. SVARSTYTA. Atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymas.

Pranešėja – L. Prižgintienė. Primena, kad kreipėsi Klaipėdos Vydūno gimnazijos (toliau – Gimnazija) dėl tėvų mokesčio peržiūrėjimo. Kolegijos posėdžiui buvo pateikti keturi programos finansavimo variantai, apsistota ties 4 variantu, todėl jis ir teikiamas sprendimo projektu. L. Prižgintienė klausimą pristato detaliau. Sako, kad siūloma nustatyti atlyginimo dydį vienam asmeniui per mėnesį už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą: 1–4 klasėse – 43 Eur; 5–8 klasėse – 27 Eur; I–IV klasėse – 14,00 Eur. Nustatyti, kad už paslaugas nemokama, jeigu: šeima gauna socialinę pašalpą, mokamą pagal Lietuvos Respublikos piniginės socialinės paramos nepasiturintiems gyventojams įstatymą; mokinys nesinaudoja teikiamomis paslaugomis dėl ligos; mokinys nesinaudoja teikiamomis paslaugomis, mokyklai nevykdant ugdymo veiklos. L. Prižgintienė teigia, kad reikės papildomų lėšų iš savivaldybės biudžeto.

R. Taraškevičius sako, kad Kolegijai buvo pateikti keturi programos finansavimo variantai. Primena, kad vieno balso persvara Kolegija pritarė 4-tam programos finansavimo variantui, todėl prašo L. Prižgintienės pakomentuoti 3-ią variantą

L. Prižgintienė sako, kad 3-ias programos finansavimo variantas buvo toks, kad programa lygiomis dalimis būtų finansuojama savivaldybės biudžeto ir tėvų lėšomis.

Pasisako A. Girdzijauskas. Teigia, kad mokesčio patys koreguoti negalime, o mokyklos taryba pasisakė už 3-ią programos finansavimo variantą.

1. Vaitkus mano, kad nereikėtų skubėti priimti pateiktą sprendimą.
2. Kaveckis pažymi, kad kyla tėvų atlyginimai, todėl pabrangimas nebūtų didelis.
3. Vaitkus mano, jei tėvams mokestis per didelis, galime prarasti ir talentingus vaikus.

S. Budinas sako, kad reikia atsižvelgti į mokyklos tarybos, dalyvaujančios sprendimų priėmime, sprendimą, nes mokyklos taryba pritarė 3-ios programos finansavimo variantui. S. Budinas pritaria 3-iam variantui.

R. Taraškevičius pažymi, kad priimdami 4 variantą tėvams padidiname finansinę naštą.

A. Vaitkus siūlo svarstyti, kaip alternatyvą, 3-ią variantą. Pritaria direktoriui, kad įstaiga turi spręsti finansavimo, paslaugų kokybės klausimus. Teigia, kad susilaikys nuo 4-to programos finansavimo varianto priėmimo.

R. Taraškevičius primena, kad Kolegijos posėdyje pasisakė už 3-ią variantą, todėl tokią pat poziciją išsako ir komiteto posėdyje. Nemano, kad 3-as variantas būtų didelė našta savivaldybės biudžetui. Siūlo komitetui priimti sprendimą - rekomenduoti Savivaldybės administracijai priimti mokyklos tarybos sprendimą (kad tarifai būtų patvirtinti pagal Kolegijos 3-jį variantą).

A. Barbšys sako, kad Savivaldybės administracija parengė projektą pagal Kolegijos sprendimą, o kito sprendimo projekto nėra pateikta.

S. Budinas siūlo klausimą atidėti, pateikti sprendimo projektą pagal 3-ią programos finansavimo variantą.

L. Prižgintienė sako, jei Savivaldybė atsiimtų pateiktą sprendimo projektą, galėtume rengti kitą variantą. Pažymi, kad alternatyvų sprendimo projektą gali teikti bet kuris tarybos narys.

R. Taraškevičius siūlo pritarti A. Vaitkaus siūlymui šiandien sprendimo nepriimti, rekomenduoti Savivaldybės administracijai peržiūrėti pateiktą sprendimo projektą, sugrįžti prie 3-io programos finansavimo varianto ir pateikti svarstyti komitetui naują sprendimo projektą.

NUTARTA:

2.1. Atidėti klausimo svarstymą kitam komiteto posėdžiui (bendru sutarimu).

2.2. Rekomenduoti Savivaldybės administracijai peržiūrėti pateiktą sprendimo projektą, sugrįžti prie 3-io programos finansavimo varianto ir teikti svarstyti komitetui naują sprendimo projektą.

Posėdžio pirmininkas Aidas Kaveckis

Posėdžio sekretorė Lietutė Demidova